Osbert Henry Fynes-Clinton

Osbertas Henris Fainsas-Klintonas (Osbert Henry Fynes-Clinton, 1869 m. lapkričio 9 d. – 1941 m. rugpjūčio 9 d.) – valų kalbininkas.

Biografija
Gimė Barlou Muro klebono šeimoje. Oksforde baigė Šv. Jono koledžą, 1892 m. universitetas jį išrinko ispanų kalbos Teiloro stipendininku. 1896–1904 m. Karaliaus Edvardo mokykloje Astone, Birmingame buvo prancūzų kalbos specialistas, o tada Šiaurės Velso Universiteto koledže buvo paskirtas eiti prancūzų ir romanų filologijos profesoriaus pareigas, kurias jis užėmė iki 1937 m., kuomet išėjo į pensiją ir tapo profesoriumi emeritu. Jis buvo labai gabus kalbininkas, savo laisvą laiką skyrė išsamiems valų kalbos Arvono tarmės tyrimams ir 1913 m. išleido „Bangoro srities valų žodyną“, užėmusį pelnytą vietą valų kalbotyroje ir tapusį vieninteliu visapusišku fonetiniu valų tarmės leksikos tyrimu, kuris buvo išleistas tuo metu. Pripažindamas jo nuopelnus Velso universitetas 1939 m. jam suteikė garbingą literatūros daktaro laipsnį.

Išnašos

Velso asmenybės
Jungtinės Karalystės kalbininkai